CELEX: C2006/294/122
Language: da
Date: 2006-12-02 00:00:00
Title: Sag T-279/06: Sag anlagt den 9. oktober 2006 — Evropaïki Dynamiki mod Den Europæiske Centralbank

2.12.2006   
            
            
               DA
            
            
               Den Europæiske Unions Tidende
            
            
               C 294/61
            
         Sag anlagt den 9. oktober 2006 — Evropaïki Dynamiki mod Den Europæiske Centralbank
   (Sag T-279/06)
   (2006/C 294/122)
   Processprog: engelsk
   Parter
   
      Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved lawyers N. Korogiannakis og N. Keramidas)
   
      Sagsøgt: Den Europæiske Centralbank
   Sagsøgerens påstande
   
               —
            
            
               ECB's afgørelse om ikke at antage sagsøgerens bud og at tildele kontrakten til tilslagsmodtageren annulleres.
            
         
               —
            
            
               ECB tilpligtes at betale sagens omkostninger og øvrige omkostninger i forbindelse med sagen, selv om nærværende søgsmål afvises.
            
         Søgsmålsgrunde og væsentligste argumenter
   Sagsøgeren indgav et bud i forbindelse med sagsøgtes udbud efter forhandling i forbindelse med levering af it-rådgivnings- og -udviklingstjenester til Den Europæiske Centralbank (ECB) (EUT 2005/S 137-135354). Sagsøgeren har anfægtet afgørelsen om ikke at antage sagsøgerens bud og at påbegynde kontraktforhandlinger med andre tilbudsgivere.
   Sagsøgeren har til støtte for påstanden gjort gældende, at ECB ulovligt undlod at gøre rede for vægtningen af kriterierne og underkriterierne i udbudsbekendtgørelsen, og at ECB brugte vage vendinger ved den negative vurdering af sagsøgerens bud og derfor tilsidesatte princippet om gennemsigtighed, princippet om god forvaltningsskik samt begrundelsespligten. Sagsøgeren har derudover gjort gældende, at ECB har foretaget flere fejlskøn ved vurderingen af sagsøgerens bud. Sagsøgeren har endelig gjort gældende, at ECB i udbudsbekendtgørelsen indførte et bestemt begreb, som gav tysk etablerede virksomheder en fordel, og derved tilsidesatte blandet artikel 12 EF og 49 EF.